เอสแอลซี ลั่นฟ้องทุกกรณี แถลงการณ์ซื้อหุ้นเนชั่นถูกต้องทุกอย่าง
เอสแอลซีออกแถลงการณ์ยืนยัน ซื้อหุ้นเนชั่นถูกต้องทุกอย่าง เผยการเข้าลงทุนทั้งในเนชั่น แกรมมี่ และทีนิวส์ผ่านการศึกษารอบคอบ มีที่ปรึกษากฎหมายระดับนานาชาติ และเงินที่ซื้อได้มาจากการเพิ่มทุน ไม่ใช่ทุนฉงน เตรียมฟ้องกลับทั้งแพ่งและอาญาทุกกรณี เงินจากการฟ้องไม่หักค่าใช้จ่ายเอาไปให้พัฒนาสื่อ,นายอารักษ์ ราษฎร์บริหาร ประธานเจ้าหน้าที่บริหาร บริษัทโซลูชั่น คอนเนอร์ จำกัด (มหาชน) หรือเอสแอลซี (SLC) เปิดเผยในแถลงการณ์ของเอสแอลซี ซึ่งส่งให้แก่สื่อมวลชนเมื่อวันที่ 12 ม.ค.ที่ผ่านมา ระบุว่าเอสแอลซีได้ลงทุนในหุ้นของบริษัทเนชั่น มัลติมีเดีย กรุ๊ป จำกัด (มหาชน) หรือ NMG อย่างถูกต้อง ถูกกฎระเบียบและถูกกฎหมาย ผ่านการซื้อขายในตลาดหลักทรัพย์ฯ ซึ่งไม่มีข้อกฎหมาย หรือกฎระเบียบใดๆ ห้ามไม่ให้บุคคลใดบุคคลหนึ่งหรือบริษัทใดบริษัทหนึ่งมาลงทุนในบริษัทที่จดทะเบียน,ในตลาดหลักทรัพย์ฯ,เขาระบุด้วยว่า เอสแอลซีเป็นบริษัทที่จดทะเบียน ในตลาดหลักทรัพย์ฯ มีคณะกรรมการบริษัทที่มาจากบุคคลที่มีชื่อเสียง มีประวัติ และประสบการณ์ในการทำงานที่สามารถอ้างอิงและตรวจสอบได้ และมีกระบวนการในการพิจารณาการลงทุนต่างๆ อย่างมีหลักเกณฑ์ ถูกต้องครบถ้วน,ดังนั้น การเข้าลงทุนใน NMG, บริษัทจีเอ็มเอ็ม แกรมมี่ (GRAMMY), สำนักข่าวทีนิวส์ และบริษัทอื่นๆในอนาคต ถือเป็นการตัดสินใจลงทุนโดยศึกษาข้อมูลต่างๆอย่างละเอียดรอบคอบ และสอดคล้องกับนโยบายการเจริญเติบโตของกลุ่มบริษัท ทั้งนี้ในการดำเนินการใดๆ บริษัทมีการแต่งตั้งที่ปรึกษากฎหมายที่เป็นองค์กรกฎหมายระหว่างประเทศ และที่ปรึกษาทางการเงินที่อยู่ในรายชื่อของคณะกรรมการกำกับหลักทรัพย์และตลาดหลักทรัพย์ (กลต.) เพื่อให้ความเห็นโดยละเอียดในทุกขั้นตอน เพื่อให้การลงทุนดังกล่าว เกิดประโยชน์สูงสุดต่อบริษัทและผู้ถือหุ้นทุกราย,แถลงการณ์ระบุอีกว่า แหล่งที่มาของเงินลงทุนของเอสแอลซี ซึ่งนำมาซื้อเนชั่น ได้รับมาจากการเพิ่มทุนให้แก่ผู้ถือหุ้นเดิม ซึ่งได้มีการกำหนดวันจองซื้อระหว่างวันที่ 17-28 พฤศจิกายน 2557 ทั้งนี้จากการปิดสมุดทะเบียนเพื่อกำหนดสิทธิในการจองซื้อหุ้นเพิ่มทุนเมื่อวันที่ 13 ตุลาคม 2557 เอสแอลซีมีผู้ถือหุ้นรวมทั้งสิ้น 11,173 ราย และมีผู้จองซื้อหุ้นเพิ่มทุนจำนวน 6,020 ราย บริษัทได้รับเงินจากการเพิ่มทุนรวมทั้งสิ้น 2,192,206,269.70 บาท ดังนั้น เงินทุนของเอสแอลซี จึงมีที่มาอย่างชัดเจนถูกต้องตามกระบวนการของตลาดหลักทรัพย์ฯ สามารถตรวจสอบได้ เนื่องจากนักลงทุนทุกคนต่างมีบัญชีซื้อขายหุ้นอย่างเปิดเผย ไม่ใช่ทุนฉงน กลุ่มทุนสีเทา,เอสแอลซีมีเจตนาอย่างชัดเจนที่จะดำรงรักษาชื่อเสียงและแนวทางในการดำเนินงานที่ดีของบริษัทที่เข้าไปลงทุน ตลอดจนความเป็นอิสระในการดำเนินงาน โดยเฉพาะอิสระและความมีจรรยาบรรณของสื่อที่ดี ตราบเท่าที่บริษัทนั้นๆ ได้ดำเนินการตามวิชาชีพอย่างมืออาชีพและรักษาผลประกอบการที่เป็นที่น่าพอใจ ได้อย่างต่อเนื่อง,ดังจะเห็นได้จากการที่เอสแอลซี ได้ถือหุ้นในสถานีโทรทัศน์สปริงนิวส์ ถึงร้อยละ 99.99 แต่ไม่ปรากฏว่าได้ใช้ความเป็นผู้ถือหุ้นใหญ่ บังคับให้สถานีโทรทัศน์สปริงนิวส์ทำข่าวเพื่อแก้ต่างหรือเพื่อประโยชน์ในการสร้างภาพลักษณ์ให้กับเอสแอลซีแต่อย่างใด สถานีโทรทัศน์สปริงนิวส์ยังคงมีความเป็นอิสระในการทำข่าวมาโดยตลอด,หากบริษัทใดหรือผู้บริหารคนใด ได้ดำเนินการโดยละเว้นข้อกฎหมายและจรรยาบรรณของสื่อมวลชนที่ดี หรือละเมิดสิทธิของบุคคลอื่น เอสแอลซีก็จะใช้สิทธิที่พึงมีของผู้ถือหุ้น ในการดำเนินการกับผู้บริหารหรือสื่อที่ไม่มีจรรยาบรรณในวิชาชีพอย่างเด็ดขาด ดังนั้นข้อกล่าวหาที่ว่าเอสแอลซี พยายามที่จะครอบงำสื่อหรือแทรกแซงสื่อ ทำให้ขาดความเป็นอิสระ หรือพยายามใช้วาทกรรมใส่ร้ายป้ายสีบริษัทต่อสาธารณะว่าเป็นเครื่องมือของนักการเมือง หรือมีบุคคลอื่นที่อยู่เบื้องหลัง จึงเป็นการกล่าวหาที่ไม่เป็นธรรมและส่อเจตนาบิดเบือนข้อเท็จจริง,เพื่อเป็นการปกปักรักษาชื่อเสียงของเอสแอลซี ตลอดจนบุคคลที่เกี่ยวข้องที่ถูกพาดพิง ถูกกล่าวหาอย่างไม่เป็นธรรม เอสแอลซีจึงจะฟ้องร้องดำเนินคดี ทั้งทางอาญาและแพ่งแก่ข้อเขียนที่เป็นเท็จ ใส่ร้ายป้ายสี รวมทั้งบุคคลที่นำข้อมูลอันเป็นเท็จเข้าสู่ระบบคอมพิวเตอร์ด้วย เพื่อให้หลาบจำไม่คิดกระทำการเช่นนี้อีกกับบุคคลอื่น โดยค่าเสียหายทั้งหมด หากได้รับมา บริษัทจะนำเงินดังกล่าวบริจาคให้กับองค์กรหรือกองทุนที่มีส่วนเกี่ยวข้องในการพัฒนาวงการสื่อมวลชน เพื่อให้เป็นที่พึ่งของสาธารณชนได้อย่างแท้จริง โดยไม่หักค่าใช้จ่ายและเป็นการฟ้องส่วนบุคคล,นอกจากนั้น เอสแอลซีจะร้องเรียนไปยังสภาการหนังสือพิมพ์แห่งชาติ เพื่อให้ตรวจสอบข่าวบางชิ้น บทความบางชิ้น และพฤติกรรมบางประการ ที่มีการกระทำขัดต่อหลักจริยธรรมจรรยาบรรณ รวมทั้งยังขอเรียกร้องไปยังกองบรรณาธิการเครือเนชั่น เพื่อให้แยกบทบาทระหว่างการเป็นผู้ถือหุ้นกับการทำหน้าที่ในกองบรรณาธิการของบุคคลให้ชัดเจน โดยควรเลือกที่จะอยู่ในบทบาทใดเพียงบทบาทเดียว เพื่อรักษาความเป็นกลาง เป็นต้น,ทั้งนี้ เอสแอลซีได้เข้าซื้อหุ้น NMG สัดส่วน 12.27% และใบสำคัญแสดงสิทธิ์แปลงสภาพเป็นหุ้นสามัญ (NMG-W3) 6% และซื้อหุ้นเพิ่มทุนที่ออกใหม่ของ GRAMMY 10 ล้านหุ้น.
เอสแอลซีออกแถลงการณ์ยืนยัน ซื้อหุ้นเนชั่นถูกต้องทุกอย่าง เผยการเข้าลงทุนทั้งในเนชั่น แกรมมี่ และทีนิวส์ผ่านการศึกษารอบคอบ มีที่ปรึกษากฎหมายระดับนานาชาติ และเงินที่ซื้อได้มาจากการเพิ่มทุน ไม่ใช่ทุนฉงน เตรียมฟ้องกลับทั้งแพ่ง 
อารักษ์ ราษฎร์บริหาร,เอสแอลซี,ลงทุน,ในหุ้น,เนชั่นกรุ๊ป,ถูกต้อง,ฟ้องร้อง,แพ่ง,อาญา,แกรมมี่,ทีนิวส์